বিরল প্রতিভা! ইন্ডিয়া বুক অফ রেকর্ডসে নাম উঠল ১ বছরের শিশুর

ওয়েব ডেস্ক: বয়স মাত্র ১ বছর ১০ মাস। আর এই বয়সেই বিরল প্রতিভা (Rare Talent) খুঁজে পেল এক শিশু। বিষ্ময়কর স্মৃতিশক্তির (Strong Memory) জোরে সকলকে হতবাক করে দিয়েছে এই খুদে। কথায় আছে—প্রতিভা বয়সের গণ্ডি মানে না। এই বিষ্ময়-বালককে দেখে সেই কথারই প্রমাণ মিলল। সম্প্রতি সোশ্যাল মিডিয়ায় ভাইরাল হয়েছে এই শিশুর বিস্ময় প্রতিভার ভিডিও।

অবিশ্বাস্য হলেও সত্যি, দেশের-বিদেশের জাতীয় পতাকার ছবি মুহূর্তে চিনে নিতে পারে সে। শুধু তাই নয়, ভারতের স্বাধীনতা সংগ্রামীদের ছবিও তার মুখস্ত। মায়ের মুখে একের পর এক মনীষীর নাম শুনে একদম নির্ভুলভাবে আঙুল তুলে দেখিয়ে দেয় কে কোথায়।

আরও পড়ুন: দীপাবলিতে বিশেষ নজর কাড়বে নদিয়ার এই পুজো, কী চমক থাকছে দর্শনার্থীদের জন্য?

এখানেই শেষ নয়, ওই ক্ষুদে জানে ২০ রকম ফল, ১৫ রকম সবজি, ১১টি ফুল, ১৩ রকম গাড়ি, ১৫টি পাখি, ১৫টি পশু, ৯টি রং, ৬ রকম কীটপতঙ্গ, ১১টি বাদ্যযন্ত্র, পৃথিবীর ৭ আশ্চর্য, ১ থেকে ১০ পর্যন্ত সংখ্যা, ইংরেজি বর্ণমালা এবং শরীরের অঙ্গপ্রত্যঙ্গের নাম।

এমন অসাধারণ প্রতিভা দেখে প্রথমে বিস্মিত পরিবার। পরিবারের সদস্যরা শিশুর এই অনন্য দক্ষতার ভিডিও ধারণ করে অনলাইনে শেয়ার করেন। মুহূর্তেই তা ভাইরাল হয়ে পড়ে। অসংখ্য মানুষ যেমন বিস্মিত, তেমনই প্রশংসায় ভরিয়ে দেন কমেন্টবক্স।

শেষ পর্যন্ত বিবেচক মহলের নজর পড়ে সেই ভিডিওর উপর। শিশুটির অসামান্য স্মৃতিশক্তি ও পর্যবেক্ষণ ক্ষমতা বিচার করে সম্প্রতি ইন্ডিয়া বুক অফ রেকর্ডসে (India Book of Records) তাঁর নাম অন্তর্ভুক্ত করা হয়েছে। পরিবারের সদস্যরা আপ্লুত ও গর্বিত। তারা জানিয়েছেন, “এ বয়সে এমন মেধা আমাদের প্রত্যাশারও বাইরে ছিল। ওর ভবিষ্যৎ নিয়ে আমরা আশাবাদী।”